मदनगंज-किशनगढ़| राम मंदिर स्थित पुलिया के पास मंगलवार सुबह ट्रेन की चपेट में आने से अधेड़ की मौत के मामले में दूसरे दिन भी मृतक की पहचान नहीं हो सकी। शिनाख्ती के अभाव में शव का पोस्टमार्टम नहीं हो सका। पुलिस पहचान के प्रयास में जुटी है। मालूम हो कि सुबह 10 बजे के आसपास राम मंदिर के पास स्थित पुलिया के नीचे ट्रेन की चपेट में आने से एक अधेड़ की दर्दनाक मौत हो गई। शव पटरियांे पर बिखर गया। एक पेर, एक हाथ कट गया। सिर पिचक गया। पटरियों पर शव के हिस्से बिखर गए। पुलिस ने शव को राजकीय यज्ञनारायण अस्पताल की मोर्चरी में रखवाया। मृतक की पहचान नहीं हो पाने के कारण पोस्टमार्टम नहीं हुआ। मृतक की उम्र करीब 45 वर्ष है और मुस्लिम है। फकीर या खानाबदोश लग रहा है। कमरे से ऊपर कोई कपड़ा नहीं पहन रखा है।